Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 712/11/8802	Košice I, 6.2.2012
EEČ : 2-63-71-2012

U Z N E S E N I E

Trestná vec:	obvinená XXXXX 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako štatutárny zástupca spoločnosti XXXXX XXXXX, s.r.o. so sídlom XXXXX XXXXX neodviedla v stanovenej lehote splatnosti poistné na sociálne poistenie za zamestnancov na účet Sociálnej poisťovne, pobočka XXXXX za obdobie od 02/2009 do 06/2010 v celkovej výške 1.789,85 €, čím takto svojim konaním spôsobila Sociálnej poisťovni, pobočka XXXXX, XXXXX, XXXXX celkovú škodu vo výške 1.789,85 €, 
Právna veta:
lebo zanikla trestnosť činu
Odôvodnenie:
	Uznesením vyšetrovateľa PZ XXXXX, Odboru kriminálnej polície XXXXX sp. zn. ORP-2552/5-OEK-KE-2011 z 09.11.2011 bolo podľa § 199 ods. 1 Trestného poriadku začaté trestné stíhanie a dňa 29.11.2011 podľa § 206 ods. 1 Trestného poriadku vznesené obvinenie XXXXX za prečin neodvedenia dane podľa § 277 ods. 1 Trestného zákona pre skutok, ako je uvedený vo výroku tohto uznesenia. 

	Ku skutku bola v priebehu skráteného vyšetrovania vypočutá obvinená XXXXX, splnomocnený zástupca poškodeného Sociálnej poisťovne XXXXX a na základe zabezpečených účtovných dokladov bol vypracovaný znalecký posudok č. 3/2011 z odboru ekonómia a manažment.

	K preštudovaniu vyšetrovacieho spisu obvinená doložila pokladničný doklad o úhrade poistného za zamestnancov za obdobie 02/2009 až 06/2010 vo výške 1.789,85 € na účet Sociálnej poisťovne zo dňa 30.01.2012. 

	V zmysle § 86 písm. e/ Trestného zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení vyšetrovania mohol oboznámiť s jeho výsledkami. 

	Vzhľadom k uvedenému zaplateniu poistného zanikla trestnosť činu, pre ktorý bolo vedené trestné stíhanie voči obvinenej XXXXX a preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor